**ወያነ ሕስርቲ፡**

እዞም ወያነ ጎሓላሉ፡ ግብሮም ግብሪ ዓዋሉ፡ መርከብ ሰሪሖም ባሕሪ ዘይብሉ።

ኮምፓስ ዘይብላ ዕርቕቲ፡ መልሕቕውን የብላን ማዕበል ዓጋቲ፡ ጃንዳ ኩፉኣት ናይ ህዝቢ ዓለቕቲ።

ቀትሪ ይሓልሙ ለይቲ ባህረርቲ፡ ከይደቀሱ ዝሓድሩ ከምደቂ ሕድርቲ፡ ዓሰብ ኮይናቶም ሕማም ኩርምቲ።

መንፈሳ ሪሒቑ ካብ መላእኽቲ፡ ባሕሪ ክትረክብ ከቲባ ዕሱባት ሰለይቲ፡ ዓሰብ ምስ ቀበጸት ትጥምት ንጁቡቲ።

ባይታ ከተጣጥሕ ቅድሚ ምጥሓላ፡ ይጠልሙዋ ኣለዉ እቶም ዝነበሩ ባላ፡ ጉዳ ተቐሊዑ ሕብራ ተበሊላ።

ሰናይ ጉርብትና ዝኾነ ሕማማ፡ ጦብሎቕ ጦብሎቕ ትብል ከም ሃመማ፡ ማዕዳ ዘይትሰምዕ ኣእዛና ጸሚማ።

ናይ ጃንዳ ብዙሕዩ ነገሩ፡ ጸዊኻ ዘይውዳእ ንሓዋሩ፡ ሕጅስ ኣይተረኽበን ብመወልታ እሩሩ።

ቁሩብ ዘይትሓስብ ስስዕቲ፡ ሂወት ሰብ ገራቶ መጻወቲ፡ ከብዳ ከርሹ ብሒታቶ ሃብቲ።

ወይልኦም ዑኑዳት ኤረ ዝኸሓዱ፡ ምስጃንዳ ተጸጊዖም ዓዶም ዘንድዱ፡ መርከብ ወያነ ተሰቒሎም ኣበይዮም ክኸዱ።

በዓል ዝሮሙሮ ዘይብሎም ውዕሎ፡ ኣብ ክንዲ ጎጎ ዝመረጹ ትግራይ ቆሎ፡ ሕጂዶ ይሓይሽ ምምሳል ጸሎሎ።

መርከብ ጃንዳ ከንደዩ ክብደታ፡ ንመን ትጽዕን ንመንከ ትገድፎ ኣብ ባይታ፡ እረ ነማስዩኡ ኣበዩ ኣንፈታ?

ክብርን ዝኽርን ንሰማእታትና ዓወት ንሓፋሽ ገብረንጉስ መስመር ሚያዝያ 6，2018。